
Zagyvaszántó helyi értékei a közösségi művelődésben

Kulcsszavak: értékfeltárás; helyi értéktár; közművelődés; Zagyvaszántó; közösségfejlesztés
A dolgozatom a lakóhelyem, Zagyvaszántó helyi értékeivel foglalkozik. Zagyvaszántó jelenleg nem rendelkezik helyi értéktárral, de úgy gondolom, az értékek feltárása olyan társadalmi és gazdasági folyamatokat indíthat el, amelyre nagy szüksége lenne a településnek. Az első fejezetben az értéktárak szerepét vizsgálom meg. Az érték fogalmának meghatározása után bemutatom a Heves vármegyében folyó értékőrzéssel kapcsolatos munkát, az értékfeltárás folyamatát, a rá vonatkozó jogi szabályozásokat, illetve a kulturális alapú gazdaságfejlesztés fogalmát is körül járom. A második fejezet Zagyvaszántó történetéről szól, valamint azt is bemutatom, milyen ma a település. A következő fejezetben a saját kutatásomról írok, majd sorra veszem Zagyvaszántó helyi értékeit. Végül a kulturális alapú gazdaságfejlesztésben rejlő lehetőségekkel foglalkozom, munkámat egy összegzéssel zárom. 





